Oranje Meisies » Koshuis
Wat is ŉ skool sonder ŉ koshuis? Baie vervelig, alleen en ŉ lewe sonder enige opwinding!
Van regoor Suid-Afrika en selfs uit ander plekke in Afrika kom kinders elke kwartaal bymekaar in ŉ GROOT huis, die koshuis! Vir ŉ kwartaal lank is dit die koshuiskinders se tuiste.
Die koshuiskinders is eintlik ŉ groot familie en daar kan duidelik onderskeid getref word tussen die stadsjapies en die koshuisbrakke. ŉ Baie hegte band vorm tussen die koshuiskinders en goeie vriendskapsbande word gesnoer.
Alles word deur die koshuispersoneel gedoen om die koshuis vir die kinders so lekker as moontlik te maak. Uitstekende geriewe is beskikbaar met goeie kamers en baie lekker kos.
Koshuiskinders woon altyd al die funksies van die skool by en is baie entoesiasties en geesdriftig oor die lewe! Daar word ook erns gemaak met die dissipline van die dogters en studietye word ernstig opgeneem.
Die koshuislewe op Oranje is nie net ‘n fees nie, maar ŉ goeie leerskool vir die toekoms! Die koshuis is die hartklop van Oranje!
VRL koshuis 2018
Janda Bornman ( Hoofmeisie)
Shani van Rooyen
Voorwaardes vir Toelating
Die vasgestelde losiesgeld moet aan die begin van elke kwartaal VOORUIT betaal word.
Ouers en inwoners moet hulle aan alle voorskrifte, reëls en regulasies van die koshuis onderwerp.
Ouers moet die Koshuisouers sonder versuim in kennis stel van verandering van hulle adres.
Laai asb die PDF dokument af, voltooi dit en stuur dit terug na:
Harry Smithstraat 3
TEL: 051 – 447 4681
FAKS: 051 – 447 3083